CELEX: 32004D0564
Language: lv
Date: 2004-07-20 00:00:00
Title: 2004/564/EK: Komisijas lēmums (2004. gada 20. jūlijs) par Kopienas zoonozes un salmonellas epidemioloģijas references laboratorijām un valstu salmonellas references laboratorijām (izziņots ar dokumenta numuru K(2004) 2781)(Dokuments attiecas uz EEZ)

27.7.2004   
            
            
               LV
            
            
               Eiropas Savienības Oficiālais Vēstnesis
            
            
               L 251/14
            
         
      KOMISIJAS LĒMUMS
   
   (2004. gada 20. jūlijs)
   par Kopienas zoonozes un salmonellas epidemioloģijas references laboratorijām un valstu salmonellas references laboratorijām
   (izziņots ar dokumenta numuru K(2004) 2781)
   (Dokuments attiecas uz EEZ)
   (2004/564/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 17. novembra Direktīvu 2003/99/EK par zoonozes un zoonozes izraisītāju novērošanu, ar ko labo Padomes Lēmumu 90/424/EEK un atceļ Padomes Direktīvu 92/117/EEK (1), un jo īpaši tās 10. panta 1., 2. un 4. punktu,
   ņemot vērā Eiropas Parlamenta un Padomes 2003. gada 17. novembra Regulu (EK) Nr. 2160/2003 par salmonellas un citu norādīto pārtikas izcelsmes zoonozes izraisītāju kontroli (2), un jo īpaši tās 11. panta 1., 2. un 4. punktu,
   tā kā:
   
               (1)
            
            
               Kopienas zoonozes epidemioloģijas references laboratorija un Kopienas salmonellas references laboratorija tika izveidotas ar Padomes Direktīvu 92/117/EEK (3). Direktīva 2003/99/EK paredz Direktīvas 92/117/EEK atcelšanu, kas stājas spēkā 2004. gada 12. jūnijā.
            
         
               (2)
            
            
               Saskaņā ar Direktīvu 2003/99/EK Eiropas Pārtikas drošības pārvaldei jāuzņemas uzdevumi, kurus pildīja Kopienas zoonozes epidemioloģijas references laboratorija. Tomēr, lai nodrošinātu pakāpenisku pāreju uz jauno kārtību, zināmu laiku ir nepieciešams saglabāt pašreizējās Kopienas zoonozes epidemioloģijas references laboratorijas darbību. Tādēļ šī laboratorija no jauna uz laiku ir jānozīmē par Kopienas zoonozes epidemioloģijas references laboratoriju.
            
         
               (3)
            
            
               Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālajiem kontroles pasākumiem, kas veikti, lai nodrošinātu atbilstību barības un pārtikas likumdošanas aktiem, dzīvnieku veselības un dzīvnieku labklājības noteikumiem (4), sākot ar 2006. gada 1. janvāri nozīmē ar Direktīvu 92/117/EEK nozīmēto Kopienas salmonellas references laboratoriju par Kopienas references laboratoriju zoonozes (salmonellas) analīzēm un pārbaudēm. Līdz šim datumam, lai izvairītos no situācijas, ka Kopienā nav šādas laboratorijas, šī laboratorija ir no jauna jānozīmē kā Kopienas salmonellas references laboratorija.
            
         
               (4)
            
            
               Finansiālā menedžmenta nolūkos ir nepieciešams paskaidrot, ka iepriekš minētā Kopienas references laboratorijas nozīmēšana no jauna stājas spēkā dienā, kad beidzas Direktīvas 92/117/EEK darbība.
            
         
               (5)
            
            
               Ir nepieciešams no jauna precīzi definēt Kopienas salmonellas references laboratorijas un attiecīgo valstu references laboratoriju pienākumus un uzdevumus jauno noteikumu ietvaros, kas izvirzīti ar Direktīvu 2003/99/EK un Regulu (EK) Nr. 2160/2003. Kopienas salmonellas references laboratorija ir veikusi būtiskus pasākumus dzīvo mājputnu nozarē, un nav nepieciešams izdarīt grozījumus tās 2004. gada darba programmā. Tādēļ Kopienas references laboratorijas un valstu salmonellas references laboratoriju kompetences jaunās jomas stājas spēkā no 2005. gada 1. janvāra.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas ķēdes un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   
      Bundesinstitut für Risikobewertung, Berlīne, Vācija, ir nozīmēts par Kopienas zoonozes epidemioloģijas references laboratoriju līdz 2004. gada 31. decembrim.
   2. pants
   1.   Rijksinstituut voor Volksgezondheid en Milieu, Bilthovena, Nīderlande, ir nozīmēts par Kopienas salmonellas references laboratoriju līdz 2005. gada 31. decembrim.
   2.   Šī panta 1. punktā minētās Kopienas references laboratorijas pienākumi un uzdevumi ir norādīti I pielikumā. Tie tiek piemēroti citās jomās, nekā dzīvi mājputni, sākot ar 2005. gada 1. janvāri.
   3. pants
   Valstu salmonellas references laboratoriju pienākumi un uzdevumi ir norādīti II pielikumā. Tie tiek piemēroti citās jomās, nekā dzīvi mājputni, sākot ar 2005. gada 1. janvāri.
   4. pants
   Šis lēmums stājas spēkā no 2004. gada 12. jūnija.
   5. pants
   Šis lēmums ir adresēts dalībvalstīm.
   
      Briselē, 2004. gada 20. jūlijā
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 325, 12.12.2003., 31. lpp.
   
      (2)  OV L 325, 12.12.2003., 1. lpp.
   
      (3)  OV L 62, 15.3.1993., 38. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (4)  OV L 165, 30.4.2004., 1. lpp.
   
      I PIELIKUMS
      Kopienas salmonellas references laboratorijas pienākumi un uzdevumi saskaņā ar Direktīvu 2003/99/EK un Regulu (EK) Nr. 2160/2003
      
                  1)
               
               
                  Kompetences jomas
                  
                              a)
                           
                           
                              Bakterioloģisko metožu identifikācija un izstrāde zoonotiskās salmonellas noteikšanai un, kur nepieciešams, kvantifikācijai mājlopiem, barībā un pārtikā, kā arī apkārtējās vides paraugos.
                           
                        
                              b)
                           
                           
                              Zoonotiskās salmonellas iedalījums apakštipos, īpaši stereotipos, un citos apakštipos, tajā skaitā ar fenotipijas un ģenētikas metodēm.
                           
                        
                              c)
                           
                           
                              Testēšana uz pretmikrobo slimībuzņēmīgumu uz zoonotiskās salmonellas izolātiem.
                           
                        
                              d)
                           
                           
                              Zoonotiskās salmonellas imunoloģisko metožu identifikācija un izstrāde.
                           
                        
                              e)
                           
                           
                              Paraugu ņemšanas metožu identifikācija un izstrāde.
                           
                        
            
                  2)
               
               
                  Vispārīgās funkcijas un pienākumi
                  
                              a)
                           
                           
                              Apgādāt valstu references laboratorijas ar informāciju par analītiskajām metodēm, tajā skaitā par references metodēm.
                           
                        
                              b)
                           
                           
                              Valstu references laboratorijās koordinēt a) apakšpunktā minēto metožu piemērošanu, īpaši organizējot salīdzinošo testēšanu un nodrošinot attiecīgu šādu salīdzinošo testu turpinājuma pasākumus, saskaņā ar starptautiski pieņemtiem protokoliem, kur tādi pieejami.
                           
                        
                              c)
                           
                           
                              Savas kompetences robežās koordinēt praktiskos pasākumus, kuri nepieciešami, lai piemērotu jaunās analītiskās metodes un informētu valstu references laboratorijas par jaunāko šajā laukā.
                           
                        
                              d)
                           
                           
                              Vadīt sākuma un turpmākos apmācības kursus valstu references laboratoriju darbiniekiem un attīstības valstu speciālistiem.
                           
                        
                              e)
                           
                           
                              Sniegt Komisijai zinātnisku un tehnisku palīdzību, īpaši gadījumos, kad dalībvalstis apstrīd analīžu rezultātus.
                           
                        
                              f)
                           
                           
                              Sadarboties ar tādas pašas kompetences jomas laboratorijām trešās valstīs.
                           
                        
            
                  3)
               
               
                  Īpašās funkcijas un pienākumi
                  
                              a)
                           
                           
                              Sniegt Komisijai tehnisko palīdzību salmonellas un ar to saistītās antimikrobās pretestības novērošanas shēmu izstrādāšanai, kā īpaši paredzēts Direktīvas 2003/99/EK 4., 5. un 7. pantā.
                           
                        
                              b)
                           
                           
                              Sniegt Komisijai tehnisko palīdzību Kopienas mērķu noteikšanai, kā paredzēts Regulas (EK) Nr. 2160/2003 4. pantā.
                           
                        
                              c)
                           
                           
                              Konsultēt Komisiju ar salmonellas vakcīnas komplikācijām saistītos aspektos un par citām specifiskām kontroles metodēm, pēc nepieciešamības.
                           
                        
                              d)
                           
                           
                              Sniegt Komisijai tehnisku palīdzību un pēc vajadzības piedalīties starptautiskos forumos, kas saistīti ar kompetences jomu, kas norādīta augstāk 1. punktā, īpaši jautājumos par analītisko metožu standartizāciju un to ieviešanu.
                           
                        
                              e)
                           
                           
                              Vākt datus un informāciju par valstu references laboratorijās veiktajiem pasākumiem un lietotajām metodēm un par to informēt komisiju.
                           
                        
                              f)
                           
                           
                              Sekot jaunākajām tendencēm salmonellas epidemioloģijā.
                           
                        
                              g)
                           
                           
                              Kur nepieciešams, sadarboties ar Kopienas struktūrām, kas iesaistītas salmonellas novērošanā, īpaši ar epidemioloģiskās uzraudzības un lipīgo slimību kontroles sistēmu Kopienā, kas nodibināta ar Eiropas Parlamenta un Padomes Lēmumu Nr. 2119/98/EK (1), iekļaujot svarīgas specializētas uzraudzības sistēmas.
                           
                        
            
                  4)
               
               
                  Kopienas references laboratorijai jāievieš kvalitātes nodrošināšanas sistēma, un ne vēlāk kā līdz 2005. gada 12. decembrim tai jābūt akreditētai saskaņā ar EN ISO/IEC 17025 standartu.
               
            
         (1)  OV L 268, 3.10.1998., 1. lpp. Lēmumā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
   
      II PIELIKUMS
      Valstu salmonellas references laboratoriju pienākumi un uzdevumi saskaņā ar Direktīvu 2003/99/EK un Regulu (EK) Nr. 2160/2003
      1)   Vispārīgie pienākumi
      
                  a)
               
               
                  Savas kompetences jomā sadarboties ar Kopienas references laboratoriju.
               
            
                  b)
               
               
                  Kur nepieciešams, koordinēt to laboratoriju pasākumus, kuras atbildīgas par paraugu analīzi saskaņā ar Direktīvas 2003/99/EK 4., 5. un 7. pantu.
               
            
                  c)
               
               
                  Koordinēt to laboratoriju pasākumus, kuras atbildīgas par paraugu analīzi saskaņā ar Regulas (EK) Nr. 2160/2003 12. panta 1. punktu.
               
            
                  d)
               
               
                  Kur nepieciešams, organizēt salīdzinošos testus starp laboratorijām, kas minētas b) un c) apakšpunktā, un nodrošināt šādu salīdzinošo testu turpinājuma pasākumus.
               
            
                  e)
               
               
                  Nodrošināt Kopienas references laboratorijas piegādātās informācijas izplatīšanu kompetentai iestādei un b) un c) apakšpunktā minētajām laboratorijām.
               
            
                  f)
               
               
                  Savas kompetences jomā sniegt savas valsts kompetentai iestādei zinātnisku un tehnisku palīdzību.
               
            2)   Īpašās funkcijas un pienākumi
      
                  a)
               
               
                  Kur nepieciešams, piedalīties salmonellas un ar to saistītās anitimikrobās pretestības novērošanas shēmās, kā paredzēts ar Direktīvu 2003/99/EK, un salmonellas analīzēs un testēšanā, kā paredzēts ar Regulu (EK) Nr. 2160/2003.
               
            
                  b)
               
               
                  Kur nepieciešams, attiecīgo laboratoriju personālam vadīt apmācības kursus.
               
            
                  c)
               
               
                  Kur nepieciešams, informēt Kopienas references laboratoriju par aspektiem, kas saistīti ar salmonellas vakcīnas komplikācijām un citām īpašām kontroles metodēm.
               
            
                  d)
               
               
                  Vākt datus un informāciju par attiecīgajās laboratorijās veiktajiem pasākumiem un lietotajām metodēm un par to informēt Kopienas references laboratoriju.
               
            
                  e)
               
               
                  Sekot jaunākajām tendencēm salmonellas epidemioloģijā.